Montnèigr

Ël Montnèigr (Crna Gora o Црна Гора an montneigrin) a l'é un pais dl'Euròpa balcànica.

A confin-a con Serbia, Kosovo, Albanìa, Croassia e Bòsnia e Erzegòvina. A l'é bagnà a òvest dal mar Adriàtich.
La capital a l'é Podgorica.

A l'ha na surfassa ëd 13.812 km² e a conta apopré 600.000 abitant.

 Anté ch'as treuva 
300px|center

 Stòria 
Ël Montnèigr a l'é sèmper stàit "de facto" indipendent. Soa indipendensa a l'é stàita ufissialment arconossùa dal Congress ëd Berlin dël 1878 ("Prinsipà" fin-a 'l 1910, peui "regn").
Dël 1918 ël Montnèigr a l'é stàit inserì ant ël Regn dij Serb, Croat e Sloven (peui Regn ëd Jugoslavia). Dël 1945, quand che Tito a l'ha fondà la Repùblica Socialista Federal dla Jugoslavia, ël Montnèigr a l'ha fane part coma repùblica federà.
Dòp che la Jugoslavia a l'é dësblasse, ël Montnèigr a l'é restà unì a la Serbia ant la Repùblica ëd Serbia e Montnèigr.
Ai 21 ëd magg dël 2006 la popolassion dël Montnèigr a l'ha votà për dësgionz-se da la Serbia.
L'indipendensa dël Montnèigr a l'é stàita proclamà a Podgorica ai 3 ëd giugn dël 2006.

 Organisassion polìtica 
Ël Montnèigr (nòm ofissial: Република Црна Гора / Republika Crna Gora) a l'é na repùblica.
Ël president a l'é Filip Vujanović (da l'indipendensa).
Ël Prim Ministr a l'é Milo Đukanović (dal 2008).